Simontornya

Simontornya (saksa keeles Simonsturm) on linn Ungaris Tolna komitaadis Tamási kreisis.

 Geograafiline asend 
Simontornya asub kreisikeskusest Tamásist umbes 24 km kirdes ja komitaadikeskusest Szekszárdist ligikaudu 47 km põhjas. Linna läbib Pusztaszabolcs–Pécsi raudteeliin.

 Ajalugu 
Piirkond on olnud asustatud iidsetest aegadest saadik. Pärast ungarlaste saabumist Pannooniasse 9. sajandi lõpul kuulus piirkond Árpádite suguvõsale ja nad asustasid sinna petšeneegid. Simontornya moodustati 13. sajandil, mil ühendati kolm küla. Lossitorn ehitati aastatel 1270–1273. Turulinnaks sai Simontornya kuningas Lajos I valitsusajal 14. sajandil. Türgi ikka ajal põgenesid piirkonnast katoliiklased ja enamuse elanikkonnast moodustasid reformeeritud protestandid. Rakoczi iseseisvussõja ajal oli Simontornya oluline vabadusvõitluse keskus. Austria väed vallutasid Simontornya 1709. aastal.Városunk története Simontornya Város. Vaadatud 11. juuni 2024

Linnaks sai Simontornya 1995. aastal.Kronológia Várossá nyilvánítás. Vaadatud 11. juunil 2024

 Sõpruslinnad 
 Marpingen-Urexweiler, Saksamaa
 Miercurea Nirajului, Rumeenia
 Milies, Kreeka
 Steinberg, Saksamaa

 Viited 

Kategooria:Ungari linnad
Kategooria:Tolna komitaat